**Министерски съвет**

**брой: 72, от дата 31.8.2021 г. Официален раздел / МИНИСТЕРСКИ СЪВЕТ стр.3**

**Постановление № 290 от 26 август 2021 г. за одобряване на допълнителни разходи/трансфери за 2021 г. за изплащане на стипендии и на еднократно финансово подпомагане по Програмата на мерките за закрила на деца с изявени дарби от държавни, общински и частни училища през 2021 г., приета с Постановление № 138 на Министерския съвет от 2021 г.**

**ПОСТАНОВЛЕНИЕ № 290 ОТ 26 АВГУСТ 2021 Г.**

за одобряване на допълнителни разходи/трансфери за 2021 г. за изплащане на стипендии и на еднократно финансово подпомагане по Програмата на мерките за закрила на деца с изявени дарби от държавни, общински и частни училища през 2021 г., приета с Постановление № 138 на Министерския съвет от 2021 г. (ДВ, бр. 31 от 2021 г.)

МИНИСТЕРСКИЯТ СЪВЕТ

ПОСТАНОВИ:

Чл. 1. (1) Одобрява допълнителни разходи/трансфери за 2021 г. в размер 208 575 лв. за изплащане на стипендии на учениците от общинските училища и на стипендии и еднократно финансово подпомагане на учениците от държавните училища, финансирани от Министерството на културата, разпределени, както следва:

1. по бюджетите на общините – 9450 лв., разпределени съгласно приложението;

2. по бюджета на Министерството на културата – 199 125 лв.

(2) Допълнителните трансфери по ал. 1, т. 1 се предоставят по бюджетите на общините от централния бюджет под формата на обща субсидия за делегираните от държавата дейности.

Чл. 2. Сумата по чл. 1, ал. 1 да се осигури за сметка на предвидените средства по централния бюджет за 2021 г.

Чл. 3. (1) Със сумата по чл. 1, ал. 1, т. 2 да се увеличат разходите по „Политика в областта на създаване и популяризиране на съвременно изкуство в страната и в чужбина и достъп до качествено художествено образование“, бюджетна програма „Обучение на кадри в областта на изкуството и културата“, по бюджета на Министерството на културата за 2021 г.

(2) Със сумата 19 980 лв. да се увеличат показателите по чл. 17, ал. 3, т. 1 от Закона за държавния бюджет на Република България за 2021 г.

(3) Със сумата 199 125 лв. да се увеличат показателите по чл. 17, ал. 3, т. 2 от Закона за държавния бюджет на Република България за 2021 г.

(4) По бюджета на Министерството на културата за 2021 г., „Политика в областта на създаване и популяризиране на съвременно изкуство в страната и в чужбина и достъп до качествено художествено образование“, бюджетна програма „Обучение на кадри в областта на изкуството и културата“, се създава администриран разходен параграф „Стипендии на деца с изявени дарби“ в размер на сумата по чл. 1, ал. 1, т. 2.

Чл. 4. Министърът на културата да извърши съответните промени по бюджета на Министерството на културата за 2021 г. и да уведоми министъра на финансите.

Чл. 5. Министърът на финансите да извърши налагащите се промени по централния бюджет, включително по бюджетните взаимоотношения на общините с централния бюджет за 2021 г.

Заключителни разпоредби

§ 1. Постановлението се приема на основание чл. 109, ал. 3 от Закона за публичните финанси във връзка с чл. 55а от Закона за публичните финанси, чл. 76, ал. 1 от Закона за държавния бюджет на Република България за 2021 г. и чл. 2 от Постановление № 138 на Министерския съвет от 2021 г. за приемане на Програма на мерките за закрила на деца с изявени дарби от държавни, общински и частни училища през 2021 г.

§ 2. Изпълнението на постановлението се възлага на министъра на културата и на кметовете на съответните общини.

§ 3. Постановлението влиза в сила от деня на обнародването му в „Държавен вестник“.

Министър-председател: Стефан Янев

и.д. Главен секретар на Министерския съвет: Красимир Божанов

Приложение към чл. 1, ал. 1, т. 1

Разпределение на допълнителни трансфери за доизплащане от общинските училища на стипендии на ученици по раздел І на Програмата на мерките за закрила на деца с изявени дарби от държавни, общински и частни училища от 2020 г. през 2021 г.

**Средства за стипендии на ученици от общински училища (лв.)**

Община Смолян 1890

Област Смолян

Общо (лв.) 1890

Община Чепеларе 2160

Област Смолян

Общо (лв.) 2160

Община Велико Търново 810

Област Велико Търново

Общо (лв.) 810

Община Благоевград 1890

Област Благоевград

Общо (лв.) 1890

Община Казанлък 675

Област Стара Загора

Общо (лв.) 675

Община Кюстендил 945

Област Кюстендил

Общо (лв.) 945

Община Пловдив 1080

Област Пловдив

Общо (лв.) 1080

**ОБЩО: 9450**